b'\n_START_ARTICLE_\nFelix Hoffmann\n_START_PARAGRAPH_\nFeliksas Hofmanas (Felix Hoffmann, 1868\xc2\xa0m. sausio 21 d.\xc2\xa0\xe2\x80\x93 1946\xc2\xa0m. vasario 8 d.)\xc2\xa0\xe2\x80\x93 Vokietijos chemikas.\n_START_SECTION_\nBiografija\n_START_PARAGRAPH_\nFeliksas Hofmanas gim\xc4\x97 1868 metais, sausio 21 d. Liudvigsburge, Vokietijoje. Jis buvo pramonininko s\xc5\xabnus. 1889 metais prad\xc4\x97jo studijuoti chemij\xc4\x85 Miuncheno universitete, kur\xc4\xaf baig\xc4\x97 1890 metais, farmacijos valstybiniu egzaminu. 1894 metais prisijung\xc4\x97 prie \xe2\x80\x9eBayer\xe2\x80\x9c.\n_START_SECTION_\nPasiekimai\n_START_PARAGRAPH_\n1897\xc2\xa0m. rugpj\xc5\xab\xc4\x8dio 10 d. Hofmanas susintezavo acetilsalicilo r\xc5\xabg\xc5\xa1t\xc4\xaf (ASA) dirbdamas \xe2\x80\x9eBayer\xe2\x80\x9c kartu su Arturu Aichengriunu. Sujung\xc4\x99s salicilo r\xc5\xabg\xc5\xa1t\xc4\xaf su acto r\xc5\xabg\xc5\xa1timi, jis s\xc4\x97kmingai suk\xc5\xabr\xc4\x97 ASA chemi\xc5\xa1kai grynoje ir stabilioje formoje. U\xc5\xbe \xc5\xa1i\xc5\xb3 rezultat\xc5\xb3 tikrinim\xc4\x85 atsakingas farmakologas i\xc5\xa1 prad\xc5\xbei\xc5\xb3 buvo skepti\xc5\xa1kas, ta\xc4\x8diau atlikus didelio masto tyrimus med\xc5\xbeiagos veiksmingumui ir tolerancijai tirti, buvo nustatyta, kad tai analgetin\xc4\x97, kar\xc5\xa1\xc4\x8diavim\xc4\x85 ma\xc5\xbeinanti ir prie\xc5\xa1u\xc5\xbedegimin\xc4\x97 med\xc5\xbeiaga. 1899\xc2\xa0m. buvo pirm\xc4\x85 kart\xc4\x85 parduotas, pavadinimu \xe2\x80\x9eAspirinas\xe2\x80\x9c, kaip milteliai, tiekiami stiklo buteliukuose._NEWLINE_Feliksas Hofmanas pakartotinai susintetin\xc4\x99s diamorfin\xc4\x85 (nepriklausomai nuo \xc4\x8c. R. Alderio Raito, kuris j\xc4\xaf susintetino 23 metais anks\xc4\x8diau), kuris buvo populiarinamas \xe2\x80\x9eBayer\xe2\x80\x9c prekiniu pavadinimu heroinas. Jis taip pat susintetino aspirin\xc4\x85, ta\xc4\x8diau neai\xc5\xa1ku, ar jis tai padar\xc4\x97 savo iniciatyva ar Arturo Aichengriuno nurodymu.'